cyanic-selkie/wikianc huggingface dataset:
கிளாடு மோனெ
கிளாடு மோனெவின் மனைவி கமைல் மோனேவின் இறப்பு
1876 ஆம் ஆண்டு கமைல் மோனே காச நோயால் பீடிக்கப்பட்டாள். கமைல் மோனேவின் இரண்டாவது மகன், மைக்கேல், 1878 பங்குனி 17 ஆம் திகதி பிறந்தான். இந்த இரண்டாவது குழந்தைக்கு ஏற்கனவே சுகாதார மறைதல் ஏற்பட்டிருந்தது, அது அவரை மேலும் பலவீனப்படுத்தியது. கமைல் மோனேவின் குடும்பத்தினர் (Vétheuil) எனப்படும் கிராமத்தில் உள்ள கலைகள் கற்ற ஓர் பல்பொருள் அங்காடி உரிமையாளர் வீட்டில் தங்கினர். 1878 ஆம் ஆண்டு கமைல் மோனே கருப்பை புற்று நோயால் பீடிக்கப்பட்டார். அவள் முப்பத்தி இரண்டு வயதில் 5 ஆம் திகதி செப்டம்பர் மாதம் 1879 ஆம் ஆண்டில் இறந்தாள்.
கிளாடு மோனெவின் இறப்பு
கிளாடு மோனெ 1926 ஆம் ஆண்டு திசெம்பர் மாதம் 5 ஆம் திகதி தனது 86 வது வயதில் நுரையீரல் புற்று நோயால் பீடிக்கப்பட்டு இறந்தார். கிளாடு மோனெ ஜிவேர்னி (Giverny) தேவாலயத்தின் கல்லறையில் புதைக்கப்பட்டார். கிளாடு மோனெ தனது இறப்பு விழாவை எளிமையாகக் கொண்டாட வேண்டும் என்று வலியுறுத்தி இருந்தார். இதனால் சுமார் ஐம்பது பேரே கிளாடு மோனெவின் இறப்பு விழாவில் கலந்து கொண்டனர்.
வெளியிணைப்புகள்
பகுப்பு:பிரெஞ்சு ஓவியர்கள் பகுப்பு:1840 பிறப்புகள் பகுப்பு:1926 இறப்புகள்
பொருளாதார சமூக பண்பாட்டு உரிமைகள்
பொருளாதார சமூக பண்பாட்டு உரிமைகள் என்பது விரிவான மனித உரிமைகளின் ஒரு அங்காமாகக் கருதப்படுகின்றன. இவை ஐக்கிய நாடுகளின் உலக மனித உரிமைகள் சான்றுரையில் குறிப்பிடப்பட்டுள்ளன. மேலும் விரிவாக International Covenant on Economic, Social and Cultural Rights (ICESCR) எடுத்துரைக்கிறது.
List of Economic, Social and Cultural Rights
பகுப்பு:மனித உரிமைகள்
ஹமித் கர்சாய்
ஹமித் கர்சாய் (பாஷ்தூ மொழி: حامد کرزي) ஆப்கானிஸ்தான் நாட்டின் குடியரசுத் தலைவர் ஆவார். 2001இல் டாலிபான் அரசு அகற்றப்பட்டதுக்கு பிறகு இவர் ஆப்கானிஸ்தான் மாற்றல் ஆட்சியின் தலைவராக இருந்தார். 2004இல் குடியரசுத் தலைவர் தேர்தலில் வென்றுள்ளார்.
கந்தஹார் நகரில் பிறந்த கர்சாய் இமாசலப் பிரதேசத்தில் அரசியல் அறிவியல் படித்தார். ஆப்கான் சோவியத் போரில் முஜாஹிதீன் வீரர்களுக்கு நிதியுதவி செய்தார். இந்த காலத்தில் அமெரிக்காவின் சிஐஏ இவருக்கு முஜாஹிதீனுக்கும் உதவி செய்துள்ளது.
டாலிபான் ஆட்சி தொடங்கப்பட்ட பொழுது கர்சாய் முதலாக அவர்கள் இடம் இருந்தார், ஆனால் டாலிபான் பக்கம் இருந்து பிரிந்து போனார்.
இன்று வரை தீவிரவாதிகளும் டாலிபான் வீரர்களும் இவரை நாலு தடவை கொலை செய்யப் பார்த்துள்ளனர்.
பகுப்பு:ஆப்கானித்தான் அரசியல்வாதிகள் பகுப்பு:1957 பிறப்புகள் பகுப்பு:வாழும் நபர்கள் பகுப்பு:இந்திரா காந்தி அமைதிப் பரிசு பெற்றவர்கள்
பூலோகத்தினுடைய முதலாம் பங்காகிர ஐரோப்பா
பூலோகத்தினுடைய முதலாம் பங்காகிர ஐரோப்பா என்பது 1732 ஆம் ஆண்டு வெளிவந்த ஒரு ஆங்கில - தமிழ் இடப்பெயர் அகராதி ஆகும். இது தரங்கம்பாடி மிசனால் வெளியிடப்பட்ட ஒரு நூல் ஆகும். இது 48 பக்கங்களைக் கொண்டது. இந்த நூலில் உள்ள அன்றைய ஐரோப்பாவின் இடங்களின் பெயர்கள் இன்று அடையாளப்படுத்த சிரமமாக உள்ளது.
மேற்கோள்கள்
பகுப்பு:புவியியல் தமிழ் நூல்கள் பகுப்பு:இந்தியத் தமிழ் நூல்கள் பகுப்பு:சிறுவருக்கான தமிழ் அறிவியல் நூல்கள் பகுப்பு:18 ஆம் நூற்றாண்டுத் தமிழ் நூல்கள்
வேந்தன்பட்டி நெய் நந்தீசுவரர் கோயில்
வேந்தன்பட்டி நெய் நந்தீஸ்வரர் கோயில் புதுக்கோட்டை மாவட்டத்தின் பொன்னமராவதி வட்டத்தில் உள்ள சிவன் கோயிலாகும்.
அமைவிடம்
தனிப்பெரும் சிறப்புகளை கொண்ட ஐந்து நிலை நாட்டின் ஒர் அங்கமான வேந்தன்பட்டி கிராம நகரத்தார்கள் போற்றும் இக்கோவில் புதுக்கோட்டை மாவட்டம் பொன்னமராவதி வட்டத்தில் அமைந்துள்ளது.
இறைவன், இறைவி
இக்கோயிலின் மூலவராக சொக்கலிங்கேசுவரர் உள்ளார். இறைவி மீனாட்சி அம்மன் அம்மாள் ஆவார். கோயிலின் மரம் வன்னி ஆகும்.
அமைப்பு
கோயிலின் எதிரே நந்தி தீர்த்தம் உள்ளது. மூலவரின் இடப்புறம் அம்மன் சன்னதி உள்ளது. திருச்சுற்றில் விநாயகர், வள்ளி தெய்வானையுடன் கூடிய சுப்பிரமணியர், மகாலட்சுமி, சூரியன், பைரவர், நவக்கிரகங்கள் ஆகியோர் உள்ளனர். வேந்தன்பட்டியில் கச்சேரிக்கூடம் என்னுமிடத்தில் வேப்ப மரம் ஒன்று இருந்தது. அவ்விடத்தில் நெய் நந்தீசுவரர் சுயம்புவாகத் தோன்றியதாகக் கூறுவர். இக்கோயிலில் உள்ள நந்தி நெய்யினால் அபிஷேகம் செய்யும்போது எந்த நெய்யும் கீழே விழாமல் ஈர்த்து விடும் சக்தி உள்ளது. அவ்விடத்தருகே ஈக்களோ, எறும்புகளோ வருவதில்லை. நந்தீசுவரரின் மீது பூசப்பட்ட நெய்யின்மீது ஈக்களோ, எறும்புகளோ அமர்வதுமில்லை. அவ்வாறே இக்கோயிலில் உள்ள நெய்க்கிணற்றில் ஈக்கள் மொய்ப்பதில்லை. இங்குள்ள நந்தியின் கொம்புகளுக்கு நடுவில் இயற்கையாகவே ஒரு சக்கரம் அமைந்துள்ளது. தஞ்சாவூர் நந்தியின் தம்பி என்ற நிலையில் வைத்து, இந்த நந்தியைத் தம்பி நந்தி என்றழைக்கின்றனர். இதுவரை இக்கோயிலில் எட்டு முறை குடமுழுக்கு நடைபெற்றதாகக் கூறுகின்றனர்.
திருவிழாக்கள்
மகா சிவராத்திரி, ஆருத்ரா தரிசனம், ஐப்பசி அன்னாபிஷேகம், சித்ரா பௌர்ணமி, வைகாசி விசாகம், நவராத்திரி, கார்த்திகை, சோம வாரம், தைப்பூசம், பங்குனி உத்திரம் உள்ளிட்ட பல விழாக்கள் இக்கோயிலில் கொண்டாடப்படுகின்றன.
மேற்கோள்கள்
பகுப்பு:புதுக்கோட்டை மாவட்டத்திலுள்ள சிவன் கோயில்கள்
கல்குறிச்சி கற்பூரநாதேஸ்வரர் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:நாமக்கல் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அல்மராய்
பகுப்பு:வணிக நிறுவனங்கள்
குடிசார் மற்றும் அரசியல் உரிமைகள்
குடிசார் மற்றும் அரசியல் உரிமைகள் என்பவை தனிமனிதர்களை வேண்டப்படாத அரசின் செயற்பாடுகளில் இருந்து பாதுகாக்கவும், ஒருவர் ஒரு நாட்டின் குடிசார் மற்றும் அரசியல் வாழ்வில் பாகுபாடு காட்டாமல், அச்சுறத்தப்படாமல் பங்கு கொள்ளவும் ஏதுவாக்கும் உரிமைகள் ஆகும். இவற்றில் பல அடிப்படை மனித உரிமைகளாகக் கருதப்படுகின்றன.
பகுப்பு:மனித உரிமைகள்
சொன்னா புரியாது
சொன்னா புரியாது இது 2013ம் ஆண்டு வெளியான தமிழ் நகைச்சுவைத் திரைப்படம் ஆகும். இந்தப் படத்தை கிருஷ்ணன் ஜெயராஜ் இயக்கியுள்ளார். படத்தில் சிவாவுக்கு ஜோடியாக வசுந்தரா நடித்துள்ளார். யதீஷ் மஹாதேவ் இசையமைத்துள்ளார்.
இன்சுலார் செல்திக்கு மொழிகள்
இன்சுலார் செல்திக்கு மொழிகள் (ஆங்கிலம்:Insular Celtic languages) என்பது ஒரு பிருத்தானிய தீவுகளில் பிறந்த செல்திக்கு மொழிகள் ஆகும்.
அரசலம்கரம்பை
அரசலம்கரம்பை (Arasalamkarambai) என்பது இந்தியாவின் தமிழ்நாடு மாநிலத்தில் உள்ள தஞ்சாவூர் மாவட்டத்தில் பேராவூரணி வட்டத்தில் உள்ள ஒரு சிறிய கிராமம் ஆகும். இக்கிராமத்தின் மொத்த புவியியல் பரப்பளவு 320.98 ஹெக்டேர் ஆகும்.
மக்கள்தொகை
அரசலம்கரம்பையில் இரண்டு குடும்பங்கள் மட்டுமே வசிக்கின்றன. இக்கிராமத்தின் மொத்த மக்கள் தொகை 5 பேர் மட்டுமே. இங்கு 3 ஆண்களும் 2 பெண்களும் வசிக்கின்றனர். கல்வியறிவு விகிதம் 75%: ஆண்களின் விகிதம் 50% மற்றும் பெண்களுக்கு 100%.
மேற்கோள்கள்
பகுப்பு:தஞ்சாவூர் மாவட்டத்திலுள்ள கிராமங்கள்
பிரான்சு லிசித்து
thumb|right|220px|பிரான்சு லிசித்து பிரான்சு லிசித்து (Franz Liszt) என்பவர் அங்கேரி நாட்டை சேர்ந்த ஒரு புகழ்பெற்ற இசை அமைப்பாளரும், பியானோ கலைஞரும் ஆசிரியரும் ஆவார். இவர் 1811ஆம் ஆண்டு அக்தோபர் திங்கள் 22ஆம் தேதி பிறந்தார். இவற் 1886ஆம் ஆண்டு சூலை திங்கள் 31ஆம் தேதி மறைந்தார். 19ஆம் நூற்றாண்டில் இவரது திறமை ஐரோப்பா முழுவதையும் கவர்ந்தது.
பகுப்பு:இசைக் கலைஞர்கள் பகுப்பு:அங்கேரிய நபர்கள் பகுப்பு:1811 பிறப்புகள் பகுப்பு:1886 இறப்புகள்
ப. ஜீவகாருண்யன்
'''ப. ஜீவகாருண்யன்''' என்பவர் ஒரு தமிழக எழுத்தாளர். நெய்வேலி மந்தாரக்குப்பத்தில் வசித்து வரும் இவர் எழுதிய “நதியின் மடியில்” எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டுக்கான சிறந்த நூல்களில் புதினம் எனும் வகைப்பாட்டில் பரிசு பெற்றிருக்கிறது.
இவர் எழுதிய "களரி" நாவல் 1998 ம் ஆண்டு தமிழ்நாடு அரசின் தமிழ் வளர்ச்சித் துறையின் பரிசினைப் ற்றது. இதே நூலுக்கு (என்.சி.அனந்தாச்சாரி அறக்கட்டளையின் விருதும் வழங்கப் பட்டுள்ளது குறிப்பிடத்தக்கது.)
இவரது "சமத்துவச் சுடர் இராமானுஜர்" மற்றும் "கவிச்சக்ரவர்த்தி" ஆகிய இரு நாடக நூல்களும் "திருப்பூர்த் தமிழ்ச் சங்கத்தின்" விருதுகளை இருமுறை ற்றுள்ளன என்பது சிறப்பு மிக்கது.
இன்னும் "நாமக்கல் கு.சின்னப்பபாரதி அறக்கட்டளை விருது, பாரதி இலக்கியச் சங்கத்தின் சி.சு.செல்லப்பா நினைவிலக்கிய விருது, பாரத ஸ்டேட் வங்கி விருது" உள்ளிட்ட பல விருதுகளைப்  பெற்றுள்ளார்.
கடுமையான புற்றுநோய் பாதிப்பிலும் சிகிச்சைகள் மேற்கொண்டு தொடர்ந்து இலக்கியப் பணியாற்றி வருகிறார்.
இவருடைய மறுவாசிப்புப் புதினங்களான "கிருஷ்ணன் என்றொரு மானுடன்" மற்றும் "குந்தி" ஆகியன பரவலாக மக்களிடையே சென்றடைய வேண்டிய தேவை தற்போது உள்ளது.
இவர் எழுதிய மொத்தம் 120 சிறுகதைகளில் 'உயிர்களில்' என்னும் சிறுகதை பத்தாண்டுகளாக தமிழ்நாடு அரசின் பாடநூலில் ஒன்பதாம் வகுப்பு தமிழ்த் துணைப் பாடத்தில் இடம் பெற்றிருந்தது குறிப்பிடத் தக்கது.
இவரது "வளர்பிறைகள் தேய்வதில்லை" என்ற சிறுகதை தினமணி நாளிதழ் மற்றும் நெய்வேலிப் புத்தகக் கண்காட்சி இணைந்து நடத்திய சிறுகதைப் போட்டியில் முதல் பரிசு பெற்றது.
இவருடைய "எம்.டி.வாசுதேவன் நாயர் முதல் எச்.சி.ஆண்டர்சன் வரை" என்னும் நூல் முப்பது வெவ்வேறு நூல்கள் குறித்த முத்தான மதிப்புரைகளை உள்ளடக்கிய மிக அருமையான நூல்.
இவருடைய தமிழ்நாடு அரசின் விருது பெற்ற "களரி" நாவல் மலையாள மொழியில் திரு.விஜயகுமார் குனிசேரி அவர்களால் மொழிபெயர்க்கப் பட்டு "ஜனசக்தி" மலையாள வார இதழில் தொடராக வெளிவந்து பின்னர் ஆலிவ் பப்ளிகேஷன்ஸ் வழியில் அழகிய நூலாக்கம் பெற்றுள்ளது என்பது குறிப்பிடத்தக்கது.
இவருடைய "மனிதனை நேசிக்கிறேன்" என்ற புதுக்கவிதைகள் தொகுப்பு பல நீண்ட கவிதைகள் கொண்ட நூலாக அடையாளப் படுகிறது. "ஒளிப்பா 200" என்னும் 200 சிறந்த லிமரைக்கூக் கவிதைகள் கொண்ட தொகுப்பும் கவனிக்கத்தக்கது.
மகாகவி பாரதியின் கவிதைகளில் ஆழ்ந்த பற்றுடைய இவர் தன்னுடைய முதல் கவிதை நூலான "நீலவானத்து நித்திலங்களில்" தன் அவாவினைக் கூறியுள்ளார். அது "பாரதி உன் பாட்டை வெல்லும் ஒரு பாட்டேனும் பாடிவிட வேண்டுமிதென் வாழ்நாள் நோக்கம்" என்பதாகும்.
ஆண்டுதோறும் மிகச் சிறப்பாக நடைபெறும் நெய்வேலிப் புத்தகக் கண்காட்சியில் இவரது ஒரு நூலாவது வெளியிடப்படும். நெய்வேலியில் நிறைய எழுத்தாளர்கள் உருவாகக் காரணமாக இருந்தவர் எழுத்தாளர் ப.ஜீவகாருண்யன்.
எழுத்தாளர் ப.ஜீவகாருண்யன் அவர்கள் "திசை எட்டும்" (புரவலர் திரு.நல்லி குப்புசாமி செட்டியார்) மொழிபெயர்ப்புக் காலாண்டிதழின் ஆசிரியர் குழுவிலும் இடம் பெற்றுள்ளார்.
மலையாளத்தில் ஜார்ஜ் இம்மட்டி எழுதிய "111 பாலகதைகள்" என்ற மிகச் சிறிய நூலை அருமையான தமிழில் எளிய நடையில் மொழிபெயர்ப்பு செய்து "111 சிறார் கதைகள்" என்னும் தலைப்பில் அழகிய நூலாக நிவேதிதா பதிப்பகத்தின் வழியில் வெளியிட்டுள்ளார்.
நெய்வேலி பழுப்பு நிலக்கரி நிறுவனத்தில் 36 ஆண்டுகள் பணியாற்றி தற்போது பணி ஓய்வுக்குப் பிறகு தன் சொந்த ஊரான வெம்பாக்கம் கிராமத்தில் மனைவி மற்றும் மகளுடன் வசித்து வருகிறார்.தமிழ்நாடு விவசாயிகள் சங்கத்திலும் இணைந்து செயலாற்றி வருகிறார்.
புற்றுநோய் பாதிப்பு ஏற்படுத்தும் வலிகளையும் தாண்டி வாசிப்பதை மட்டும் நிறுத்தாமல் மேற்கொண்டு வந்தார்‌. இவர் "நடுநாட்டு எழுத்தாளர்களின் சிறந்த சிறுகதைகள்" என்னும் சிறுகதைத் தொகுப்பினைக் கொண்டு வரும் முயற்சியில் ஈடுபட்டு அது நூலாக்கம் பெற்று வெளிவரும் சமயத்தில் ஜூலை 15,2023 அன்று இவ்வுலகை விட்டு மறைந்து விட்டார்.புற்றுநோய் என்னும் கொடிய அரக்கன் தன் கோரப்பசிக்கு அவரை இரையாக்கிக் கொண்டான்.
தன் சொந்த ஊரான வெம்பாக்கம் மண்ணின் மடியில் உறங்கும் அவரது கனவு என்னவென்றால், தான் இதுவரை தன் வீட்டில் சேகரித்து வைத்திருக்கும் பத்தாயிரத்திற்கும் அதிகமான புத்தகங்களை அவர் கல்வி கற்ற வெம்பாக்கம் ஆண்கள் உயர்நிலைப் பள்ளியில் ஒரு நூலகம் அமைத்து அதில் அப்புத்தகங்களை வைத்து அங்குப் பயிலும் மாணவர்கள் படித்துப் பயன்பெற வேண்டும் என்பதாகும். மேலும் தான் தமிழிலக்கிய உலகிற்குக் கொடையாக்கியிருக்கும் தன் படைப்புகளை நாட்டுடைமையாக்கும்படிக் கேட்டுக் கொண்டுள்ளார்.
ஆதாரம்
பகுப்பு:தமிழக எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:கடலூர் மாவட்ட நபர்கள்
பாவுபொறி
thumb|right|250px|வண்டியொன்றிலிருந்து கொட்டப்படும் தார்க் காங்கிறீட்டைப் பரவும் ஒரு பாவுபொறி. பாவுபொறி என்பது ஒரு வகைக் கட்டுமானப் பொறி அல்லது பொறியியல் ஊர்தியாகும். சாலையமைப்பு வேலைகளில் பயன்படும் இப் பொறி, சாலைப் பரப்பில் தார்க் கலவையைப் பரவி ஓரளவுக்கு அதனை இறுக்குவதற்கும் (compact) உதவுகிறது. சில பாவுபொறிகள் தார்க் கலவையைக் கொண்ட கொள்கலன் பொருத்தப்பட்ட வண்டியினால் இழுக்கப்படும் வகையில் வடிவமைக்கப்படுகின்றன. இவற்றில், ஏற்கனவே அமைக்கப்பட்ட அடிப்படைகளின் மீது கொட்டப்படும் தார்க் கலவையைப் பாவுபொறி சீராகப் பரவும். பின்னர் இப் படையின் மீது பாரமான உருளிகளைச் செலுத்துவதன் மூலம் மட்டமான மேற்பரப்பாக உருவாக்கப்படும். பெரும்பாலான பாவுபொறிகள் தாமாகவே நகரக்கூடியன. இறப்பரினால் ஆன சில்லுகள் பொருத்தப்பட்ட பொறிகளும், இரும்புத் தடங்கள் மூலம் இயங்கும் பொறிகளும் உள்ளன.
இவற்றையும் பார்க்கவும்
பகுப்பு:கட்டுமானப் பொறிகள்
பிரிடீனியம் குளோரைடு
பிரிடீனியம் குளோரைடு (Pyridinium chloride) என்பது C5H5NHCl. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும்.
தயாரிப்பு
டை எத்தில் ஈதரில் கரைந்துள்ள பிரிடினில் ஐதரசன் குளோரைடு வாயுவைச் செலுத்தி பிரிடீனியம் குளோரைடு தயாரிக்கப்படுகிறது.
பிரிடீனியம் அயனி ஒன்றை கொண்டிருக்கும் பிரிடீனியம் குளோரைடு தோராயமாக 5 காடித்தன்மை எண் மதிப்பைக்  கொண்டுள்ளது. வழக்கமான அமீன்களை விட இது சற்று அதிக அமிலத்தன்மை கொண்டது என்பது இம்மதிப்பீட்டின் பொருளாகும். நைட்ரசனின் sp2 கலப்பினச் சேர்க்கையால் இது ஏற்படுகிறது: அமோனியம் நேர்மின் அயனிகளில் உள்ள நைட்ரசன்களை விட பிரிடீனியம் குளோரைடில் உள்ள நைட்ரசன்கள் அதிக மின்னெதிர்ப்பு தன்மை கொண்டுள்ளன. அமோனியாவில் இருக்கும் நைட்ரசன்கள் sp3 கலப்பில் உள்ளன. எனவே அவை அமின்களை விட வலிமையானவையாகவும், எளிதில் காரங்களால் புரோட்டான் நீக்கம் செய்யக்கூடியவையாகவும் உள்ளன.
மேற்கோள்கள்
பகுப்பு:குளோரைடுகள் பகுப்பு:பிரிடீனியம் சேர்மங்கள்
பிரயன் மர்ஃபி
பிரயன் மர்ஃபி (Brian Murphy ), பிறப்பு: திசம்பர் 1 1976), சிம்பாப்வே அணியின் துடுப்பாட்டக்காரர். இவர் 11 தேர்வுத் துடுப்பாட்டப் போட்டிகளிலும், 31 ஒருநாள் பன்னாட்டுத் துடுப்பாட்டப் போட்டிகளிலும் 28 முதல்தர துடுப்பாட்டப் போட்டிகளிலும், 43 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2000 -2001 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும், 2000-2003 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
குருவாயூர் கேசவன்
கஜராஜன் குருவாயூர் கேசவன் (1904 - டிசம்பர் 2, 1976) தென் இந்தியாவில், குறிப்பாக கேரளாவில், மிகவும் புகழ் பெற்ற மற்றும் மக்களால் போற்றப்பட்ட கேரளத்து குருவாயூர் கிருஷ்ணர் கோயில் யானை ஆகும்.
பரம்பரையாக காணப்படும் வழக்கம்
நீலாம்பூர் நாட்டு ராஜவம்ச குடும்பத்தினர் இந்த கேசவன் என்ற பெயருடன் கூடிய யானையை 1916 ஆம் ஆண்டில் ஹிந்துக்களின் குருவாயூர் கோவிலுக்கு நன்கொடையாக அளித்தனர். இதுபோன்று கேரள நாட்டில் கோவில்களுக்கு யானையை நன்கொடையாக, ஒரு வேண்டுகோளை நிறைவேற்றுவதற்காக, அளிப்பது பரம்பரையாக காணப்படும் ஒரு வழக்கமாகும். நிலம்பூர் பெரிய ராஜாவால், மலபார் சச்சரவிலிருந்து தனது பொருள்கள் மீண்டும் கிடைத்ததற்கு காணிக்கையாக குருவாயூரப்பனுக்கு கேசவன் தரப்பட்டது.
யானைகள் சரணாலயம்
குருவாயூர் கோவிலில் யானைகளுக்கென்றே ஒரு சரணாலயம் உருவக்காப்பட்டு அங்கே யானைகள் நன்கு பராமரிக்கப்பட்டு வருவதோடல்லாமல், அவை நன்கு வளர்க்கப்பட்டும் பயிற்சிகள் அளிக்கப்பட்டும் வருகின்றன, மேலும் புன்னத்தூர்கோட்டையில் அமைந்த இந்த சரணாலயத்தில் தற்பொழுது நூற்றுக்கும் மேலான யானைகள் பராமரிக்கப்பட்டு வருகின்றன.
பஞ்சாயத்து ராஜ் சட்டம்
பஞ்சாயத்து ராஜ் சட்டம் என்பது உள்ளாட்சி அமைப்புகளின் தங்களின் தேவைகளை வளர்ச்சியைத் திட்டமிட்டு நிறைவேற்றிக் கொள்ளும் சட்ட அமைப்பு ஆகும். ராஜிவ் காந்தி அவர்களின் கனவை நினைவாக்கும் வகையில் ஆண்டு திரு.நரசிம்மராவ் ஆட்சிக் காலத்தில் 1992 ஏப்ரல் 24 ம் நாள் உருவாக்கப்பட்டது.இந்திய அரசியலமைப்பு சட்டம் 73,74,திருத்தங்களால்  பஞ்சாயத்து ராஜ் சட்டம் நிறைவேற்றப்பட்டது.
குருவாயூர் கேசவன்
கம்பீரமான தோற்றம் கொண்ட கேசவன்
3.2 மீட்டர் உயரத்துடன் கம்பீரமான தோற்றம் கொண்ட கேசவன், மிகவும் கனிவான, பணிவான யானையாக மட்டும் அல்லாமல், குருவாயூரப்பனிடம் மிகவும் பக்திகொண்டவனாகவும் காணப்பட்டான்.
பஞ்சாயத்து ராஜ் சட்டம்
பஞ்சாயத்து ராஜ் சட்டத்தின் கீழ் ஊரக உள்ளாட்சி அமைப்புகள் மூன்று அடுக்குகளுடன் கூடியது. 1 மாவட்ட அளவில் மாவட்ட ஊராட்சியும், 2 வட்டார அளவில் ஊராட்சி ஒன்றியம் மற்றும் 3 கிராம அளவில் கிராம ஊராட்சிகள் கொண்டுள்ளது.
வரலாறு
சோழர் கால உத்திரமேரூர் கல்வெட்டு மூலம் குடவோலை முறையின் மூலம்தேர்வு செய்து கிராம சபை,மற்றும் வாரியம் பற்றியும்,1882 இல் ரிப்பன் பிரபு காலத்தில் தல சுய ஆட்சி திட்டம் மூலம் பஞ்சாயத்துச் சட்டம் பற்றி அறிய முடிகிறது.
குருவாயூர் கேசவன்
கம்பீரமான தோற்றம் கொண்ட கேசவன்
குருவாயூருக்கு வந்த புதிதில் கேசவன் யானை அழகு இல்லாததும், குறும்புத்தனம் கொண்டதும், யானைப்பாகன் ஆணைக்குப் பணியாமல் இருப்பதில் விருப்பமுள்ளதாகவும் இருந்தது. அக்காலத்தில் அதனை பயித்தியம் பிடித்த யானை என்றே வழங்கி வந்தனர். அந்த நாளில், 41 நாட்கள் குருவாயூரப்பன் கையில் வெண்ணெய் வைத்து மந்திரம் சொல்லி மருந்தாக மேல்சாந்தி கொடுத்து, அதோடு பஜனைக்காக மூன்று வேளை சீவேலிக்கும் கேசவனையே பயன்படுத்தினர். கோயில் மருந்தும் சேவையும் கேசவன் ஓர் இணையற்ற சிறந்த யானையாக வளர உதவியது.
பஞ்சாயத்து ராஜ் சட்டம்
பஞ்சாயத்து ராஜ் சட்ட சிறப்புகள்
கிராமம்,ஒன்றியம்.மாவட்ட.அளவில் அதிகாரப் பரவல் உள்ளது. 1/3பங்கு உறுப்பினர்கள் பெண்களாக இருப்பர். கிராமம்,ஒன்றியம்,மாவட்டம் என மூன்றடுக்கு கொண்டது. நகர்பாலிகா பேரூராட்சி,நகராட்சி,மாநகராட்சி என முன்றடுக்கு கொண்டது. 29 வகையான நலத்திட்டங்களை ஆற்ற உரிமை உள்ளது. கிராமசபை ஆண்டிற்கு நான்கு முறை கூட்ட வேண்டும்.
குருவாயூர் கேசவன்
ஏகாதசி விரதம்
1976 டிசம்பர் 2 இல் நவமி அன்று தங்கத்திடம்பு ஏற்றப்பட்ட கேசவன் யானை உடல் நடுக்கம் கண்டது. கால் நடை மருத்துவர்கள் விரைந்து வந்து மருந்து கொடுத்த பின்னரும் எதுவும் உண்ண மறுத்தான் கேசவன். மறுநாள் தசமி அன்றும் நின்றவாறே இருந்தது. தசமி இரவு விளக்கு ஆரம்பித்த மேள சப்தம் கேட்டதும் தண்ணீரைத்தன் துதிக்கையில் ஏந்தி குளித்தது. யானையின் பக்தியை மெச்சும் வகையில், "குருவாயூர் ஏகாசசி" என போற்றப்படும் தலை சிறந்த வழிபாட்டு நாள் அன்று, குருவாயூர் கேசவனின் உயிர், உடலை விட்டு கோவில் வளாகத்தில் பிரிந்தது. பக்தர்கள் ஏகாதசி விரதம் அன்று உண்ணாமல் இருப்பது போலவே, அன்றைய நாள் முழுவதும் கேசவன் உணவு எதுவும் உட்கொள்ளவில்லை, மேலும் மாலை வேளையில் இறக்கும் தருவாயில் கோவிலின் நடையை நோக்கி தும்பிக்கையை உயர்த்திக்கொண்டு இறைவனிடம் தனது வணக்கத்தை சமர்பித்துக் கொண்டு, நமஸ்கரிக்கும் பாணியில் தனது உடலை புவியில் அர்ப்பணம் செய்துகொண்டே, கேசவனின் உயிர் பிரிந்தது.
பஞ்சாயத்து ராஜ் சட்டம்
பணிகள்
சாலை வசதி, குடிதண்ணீர்,தெருவிளக்கு,சுகாதாரம்,கல்வி, நூலகம், துப்புரவு,பூங்கா, பதாள சாக்கடை போன்ற பராமரிப்புப் பணிகளை செய்கின்றன. கிராம சபை கூடி வரவு செலவு ,திட்டம் பற்றி விவாதித்தல். மத்திய,மாநில நிதிபெற திட்டம் தாயாரித்தல்.
குருவாயூர் கேசவன்
குருவாயூர் கேசவனின் நினைவு நாள்
இதன் நிமித்தமாக குருவாயூர் கேசவனின் நினைவு நாள் ஆண்டுதோறும் குருவாயூர் ஏகாதசியன்று கொண்டாடப்படுகிறது. நூற்றுக் கணக்கான யானைகளில் ஊர்வலம் மேற்கொள்ளப்பட்டு, குருவாயூர் கேசவன் யானையின் சிலைக்கு, தலைமை யானை மலர் மாலை அணிவிக்கும் காட்சி கண்கொள்ளா காட்சியாகும்.
கஜராஜன் (யானைகளின் ராஜா)
குருவாயூர் தேவஸ்வம் குருவாயூர் கேசவனின் சேவைகளை மெச்சியபடி, கேசவனுக்கு "கஜராஜன்" (யானைகளின் ராஜா) என்ற பட்டத்தையும் வழங்கியுள்ளது.1973 இல் கேசவனது 60 ஆவது வயதில் கேசவன் கஜராஜன் என்ற பட்டம் பெற்றது.
பஞ்சாயத்து ராஜ் சட்டம்
பஞ்சாயத்து நிதிக்கமிஷன்
5 உறுப்பினர்களைக் கொண்டது. நிதிக்கொள்கை, நிதிஆதாரம், நிதிப் பங்கீடுபோன்ற ஆலோசனை வழங்குதல்.
பாக்திரியா-மார்கியானா தொல்லியல் வளாகம்
பாக்திரியா-மார்கியானா தொல்லியல் வளாகம் (Bactria–Margiana Archaeological Complex (சுருக்கமாக: BMAC), இப்பண்பாடு ஆமூ தாரியா எனும் ஆக்சஸ் ஆற்றின் கரையில் பிறப்பிடமாகக் கொண்டதால் இதனை ஆக்சஸ் நாகரிகம் (Oxus civilization) என்றும் அழைப்பர். இப்பண்பாட்டின் காலம் ஏறத்தாழ கிமு 2,250 - கிமு 1,700 இடைப்பட்ட காலம் ஆகும். ஆக்சஸ் நாகரீகம் என அறியப்படும் பாக்திரியா-மார்கியானா தொல்லியல் வளாகம் என்பது நடு ஆசியாவில் செப்புக் கால நாகரீகம் பற்றிய நவீன தொல்லியல் ஆய்வு நிலையாகும். கிமு. 2,200 - 1,700 களில் இன்றைய துருக்மேனிஸ்தான், வடக்கு ஆப்கானிஸ்தான், தெற்கு உஸ்பெக்கிஸ்தான், மேற்கு தஜிகிஸ்தான், ஆகியவற்றுடன் மேல் ஆமூ தாரியா ஆற்றை மையப்படுத்திய  நிலப்பரப்பே அன்றைய பாக்திரியாவாக இருந்தது. ஆக்சஸ் பண்பாடு ஆமூ தாரியா ஆற்றின் மேல் பகுதியில் உள்ள தற்கால துருக்மேனிஸ்தானின் பாக்திரியா மற்றும் மார்கியானா பகுதிகளில் செழித்திருந்தது. இப்பகுதியில் தான் சொராட்டிரிய நெறியை தோன்றியது.
வடக்கு ஆப்கானித்தானில் அமைந்த பாக்திரியா எனும் தற்கால பல்கு மற்றும் தற்கால துருக்மேனிஸ்தானின் தென்கிழக்கில் உள்ள மார்கியானா எனும் தற்கால மெர்வி நகரத்தின் பாக்திரியா-மார்க்கியானா தொல்லியல் வளாகங்களை சோவியத் ஒன்றியத்தின் தொல்லியலாளர் விக்டர் சாரியாநிதி என்பவரால் 1976 இல் கண்டறியப்பட்டன. .
வேளாண்மை மற்றும் பொருளாதாரம்
பாக்திரியா-மார்கியானா பகுதிகளில் வாழ்ந்த மகக்ள் நீர்பாசான வசதிகளுடன் கோதுமை மற்றும் பார்லி வேளாண்மை செய்தனர். இம்மக்களின் நினைவுச் சின்ன கட்டிடக்கலை, வெண்கல கருவிகள், மட்பாண்டங்கள் மற்றும் சிறிது தரம் குறைந்த நவரத்தினக் கற்களின் நகைகள் இவர்களின் நாகரித்தின் அடையாள உள்ளது.
பாக்திரியா-மார்கியானா தொல்லியல் வளாகம், ஆப்கானித்தான் நாட்டின் தென்கிழக்கில் அமைந்த கந்தகார் மாகாணத்தில் உள்ள முண்டிகாக் தொல்லியல் களம், கிழக்கு ஈரானில்  உள்ள சாகர்-இ சுக்தே மற்றும் பாகிஸ்தானில் உள்ள ஹரப்பா,  மொகெஞ்சதாரோ  தொல்லியல் களகளுடன் ஒப்பிடப்படுகிறது.
குருவாயூர் கேசவன்
கஜராஜன் (யானைகளின் ராஜா)
இங்கே உறையும் இறைவன் குருவாயூரப்பனுக்கான பல வேள்விகளிலும், உறசவங்களிலும் மற்றும் நித்ய பூஜைகளிலும் கலந்து கொண்டு, இன்றி அமையாத சேவைகள் புரிந்தமைக்காக, குருவாயூர் கேசவனின் சிலை ஒன்று போற்றும் வகையில் வடிவமைக்கப்பட்டு இன்று கோவில் வளாகத்திலேயே குருவாயூர் தேவஸ்வத்தினரால் நிறுவப்பட்டுள்ளது. குருவாயூர் கேசவனின் நீண்ட அழகான கொம்புகள் மற்றும் கம்பீரமான தோற்றத்துடன் கூடிய படம் ஒன்று, இன்றும் பிரதான கோவிலின் கதவுக்கு மேல் அலங்கரிப்பதை நாம் இன்றும் காணலாம்.
பஞ்சாயத்து ராஜ் சட்டம்
நிதி ஆதாரம்
வீட்டு வரி,கேளிக்கை வரி, தொழில் வரி, சொத்துவரி, குடிநீர் வரி,விளம்பர வரி,வசூலித்தல் மத்திய, மாநில அரசு நிதி அளிப்பு
பாக்திரியா-மார்கியானா தொல்லியல் வளாகம்
வேளாண்மை மற்றும் பொருளாதாரம்
கிமு 3,000 இல் இருந்து பாக்திரியா-மார்கியானா தொல்லியல் வளாகத்தின் இரு சக்கர வண்டிகளின் மாதிரிகள் தஜிகிஸ்தான் நாட்டின் ஆல்டின்-தேபே தொல்லியல் களத்தில் கண்டெடுக்கப்பட்டது. மத்திய ஆசியாவின் வண்டிச் சக்கர போக்குவரத்திற்கு இது ஆரம்ப சான்றுகள் ஆகும். இருப்பினும் மாதிரி சக்கரங்கள் சற்றே முன்னதாகவே சூழல்களில் இருந்து வந்தன. இப்பகுதியில் வண்டிகள் துவகக்த்தில் எருதுகள் அல்லது ஒரு காளையால் இழுக்கப்பட்டன. இருப்பினும் ஒட்டகங்களும் வளர்க்கப்பட்டன. ஒரு ஒட்டகத்தின் சித்திரம் கிமு 2200 ஆல்டின்-தேபே தொல்லியல் களத்தில் கண்டுபிடிக்கப்பட்டது.
பஞ்சாயத்து ராஜ் சட்டம்
மாவட்ட ஆட்சியர் அதிகாரம்
உள்ளாட்சி அமைப்புக்களை ஆய்வு செய்ய, கண்காணிக்க,மற்றும் சட்ட விரோதப்போக்கு, குற்றப்பின்னணி போன்ற நேரங்களில் தலைவரை நீக்க அதிகாரம் உண்டு.
பாக்திரியா-மார்கியானா தொல்லியல் வளாகம்
கலைகள்
செப்புக் காலத்திய பாக்திரியா-மார்கியானா வளாகத்தில் கிமு 2,000 ஆண்டுகளுக்கு முந்தைய,  செழிமையை உணர்த்தும் பாக்திரியாவின் இளவரசி எனும் பெயர் கொண்ட சுண்ணாம்புக் கல்லால் செய்யப்பட்ட பெண் தெய்வத்தின் சிறபம் கண்டெடுக்கப்பட்டது.
குருவாயூர் கேசவன்
மலையாள திரைப்படம்
மேலும் குருவாயூர் கேசவனின் வாழ்கையை பின்பற்றி, "குருவாயூர் கேசவன்" என்ற பெயரில் ஒரு மலையாள திரைப்படமும் எடுக்கப்பட்டது. இப்படம் கேரளத்து மக்களிடையே நல்ல வரவேற்பை பெற்றதாகும். குருவாயூர் கேசவனின் கதையை சூர்யா தொலைக்காட்சி நிறுவனம் (2009—2010), கேப்டன் ராஜு, கேபிஏசி சஜீவ், கவியூர் பொன்னம்மா, சாலு மேனன், கொல்லம் அஜித் ஆகியோரைக் கொண்டு ஒரு தொடராக சித்தரிக்கப்பட்டு ஒளிபரப்பியது.
பாக்திரியா-மார்கியானா தொல்லியல் வளாகம்
கட்டிடக் கலை
மார்கியானா பகுதியின் தலைநகரான கோனூர் நகரம் விளங்கியது என்று தொல்லியல் அறிஞர் சாரியானிடி கருதுகிறார். வடக்கு கோனூரின் அரண்மனை 150 மீட்டர் நீளம் மற்றும் 140 மீட்டர் அகலமும், டோகோலோக் கோவில் 140 மீட்டர், 100 மீட்டர் அகலமும், கெல்லேலி கோட்டை 3,125 மீட்டர் நீளமும், 125 மீட்டர் அகலமும், அட்ஜி குய் மாளிகை 25 மீட்டர் நீளம், 25 மீட்டர் அகலம் கொணடது. இம்மாளிகை உள்ளூர் ஆட்சியாளர் வீடு ஆகும். கோனூர் மற்றும் டோகோலோக் போன்ற பிஎம்ஏசி வலுவூட்டப்பட்ட குடியிருப்புகள் வரலாற்று காலத்தில் இந்த பிராந்தியத்தில் அறியப்பட்ட கோட்டை வகையை ஒத்திருப்பதாக மல்லோரி எனும் தொல்லியல் அறிஞர் சுட்டிக்காட்டுகிறார். அவை வட்டமாகவோ அல்லது செவ்வகமாகவோ இருக்கலாம் மற்றும் மூன்று சுற்றுச் சுவர்களைக் கொண்டிருக்கலாம். கோட்டைகளுக்குள் குடியிருப்பு குடியிருப்புகள், பட்டறைகள் மற்றும் கோவில்கள் இருந்ததற்கான சான்றுகள் கிடைத்துள்ளது.
பஞ்சாயத்து ராஜ் சட்டம்
வெளி இணைப்புகள்
பகுப்பு:தஞ்சாவூர் மாவட்ட ஆசிரியர்கள் தொடங்கிய கட்டுரைகள் பகுப்பு:இந்திய அரசின் சட்டங்கள்
குருவாயூர் கேசவன்
வெளியிணைப்புகள்
பகுப்பு:புகழ் பெற்ற யானைகள் பகுப்பு:குருவாயூர் பகுப்பு:கேரளம் பகுப்பு:இந்தியப் பண்பாட்டில் யானைகள்
பாக்திரியா-மார்கியானா தொல்லியல் வளாகம்
கட்டிடக் கலை
பிஎம்ஏசி கலாச்சாரத்தின் மக்கள் வெண்கலம், தாமிரம், வெள்ளி மற்றும் தங்கம் உள்ளிட்ட பல்வேறு உலோகங்களைக் கொண்டு சிற்ப வேலைகள் மற்றும் கருவிகள் செய்வதில் மிகவும் திறமையானவர்கள். இவ்வளாகத்தில் காணப்படும் பல உலோகக் கலைப்பொருட்கள் மூலம் இது சான்றளிக்கப்படுகிறது
பிற பண்பாட்டாளர்களுடன் அறிமுகம்
பிஎம்ஏசி (BMAC) தொல்லியல் களங்களின் தொல்பொருட்கள், சிந்துவெளி தொல்லியல் களங்கள், ஈரானிய மேட்டு நிலம் மற்றும் பாரசீக வளைகுடா பகுதிகளில் கண்டுபிடிக்கப்பட்டுள்ளது. பிஎம்ஏசி தளங்களில் கண்டுபிடிக்கப்பட்ட தொல்பொருட்கள் மூலம், இப்பகுதியினர் சிந்து சமவெளின் ஹரப்பா மற்றும் பண்டைய அண்மை கிழக்கின் மெசொப்பொத்தேமியாவின் ஈலாம் நாட்டவர்களுடன்  செய்து கொண்ட வணிகம் மற்றும் பண்பாட்டுத் தொடர்புகளுக்கான மேலதிக ஆதாரங்களை வழங்குகின்றன. ஈலாம் பகுதியின் கோனூர் மலையில் கிடைத்த உருளை முத்திரையும், ஹரப்பாவின் சிந்துவெளியின் வரிவடிவங்களுடன்  கூடிய யானை சிற்பமும், இரண்டு நாகரிகங்களின் தொடர்பை வலியுறுத்துகிறது. மெசொப்பொத்தேமியாவின் அல்தின்-தேப் தொல்லியல் களத்தில் கிடைத்த ஹரப்பாவின் யானை தந்தங்களும், முத்திரைகளும் சிந்துவெளி களத்தின் நாகரித்தின் தொடர்பை வலியுறுததுகிறது. ஆப்கானித்தானின் வடக்கில் ஆமூ தாரியா ஆற்றின் கரையில் உள்ள சார்டுகாய் தொல்லியல் களம், நடு ஆசியாவிற்கும், பண்டைய அண்மை கிழக்கு|பண்டைய அண்மை கிழக்கிற்கும்]] இடையே அமைந்த ஒரு பெரிய வணிக மையமாக விளங்கியது.
யுரேசியப் புல்வெளி பகுதியினர்களுக்கும், பிஎம்ஏசி பகுதி மக்களுக்கும் கிமு 2,000 ஆண்டுகளுக்கு முன்னர் முதல் தொடர்புகள் இருந்தது. ஆமூ தாரியா ஆற்றின் நீர் ஏரல் கடலில் கலப்பதற்கு முன்னர், அன்ட்ரோனோவோ பண்பாட்டு மக்கள் வாய்கால்கள் அமைத்து, ஆமூ தாரியா நீரை வேளாண்மைக்குப் பயன்ப்டுத்தினர்.
கிமு 1,900 காலகட்டத்தில் பிஎம்ஏசி பண்பாட்டு மக்கள் உயரமான சுற்றுச் சுவர்களுடன் கட்டிடங்கள் கட்டுவது குறைந்தது. இப்பகுதியின் பாலைவனச்சோலைகள் ஒவ்வொன்றும் தனக்கென தனி பாணியிலான மட்பாண்டங்கள் மற்றும் தொல் பொருட்கள் கொண்டிருந்தது. பாக்திரியா-மார்கியானாவின் நாட்டுப்புறகளில் கிடைத்த வாய் அகன்ற மட்பாண்டங்கள் போன்றே, அன்ட்ரோனேவோவில் கிடைத்த மட்பாண்டங்கள் இருந்தது.
இந்தோ-ஈரானியர்களுடன் உறவுகள்
ஆண்ட்ரோனோவோ, பிஎம்ஏசி மற்றும் யாஸ் பண்பாடுகள் பெரும்பாலும் இந்திய-ஈரானிய இடம்பெயர்வுடன் தொடர்புடையவை என ஜேம்ஸ் பி. மல்லோரி கீழ் கண்டவாறு விவரிக்கிறார். யுரேசியாவின் தெற்கு புல்வெளியில் இருந்து ஈரானியர்கள் மற்றும் இந்திய-ஆரியர்களின் வரலாற்று இடங்களுக்குள், இந்திய-ஈரானிய இடம்பெயர்வுக்காக ஒருவர் வாதிட விரும்பினால், இந்த புல்வெளி கலாச்சாரங்கள் மத்திய ஆசிய நகர்ப்புறத்தின் ஒரு சவ்வு வழியாக மாற்றியமைக்கப்பட்டன என்பது தெளிவாகிறது. வழக்கமான ஸ்டெப்பி பொருட்கள் பிஎம்ஏசி தளங்களில் காணப்படுகின்றன, மற்றும் ஊடுருவும் பிஎம்ஏசி பொருள் தெற்கே ஈரான், ஆப்கானிஸ்தான், நேபாளம், இந்தியா மற்றும் பாகிஸ்தானில் காணப்பட்டது.
பிஎம்ஏசி-இன் அடி மூலக்கூறுகள் இந்தோ-ஈரானியர்களிடம் இருப்பதற்கான சான்றுகள்
மைக்கேல் விட்செல் மற்றும் அலெக்சாண்டர் லுபோட்ஸ்கி கூற்றுகளி படி, ஆதி இந்தோ-ஈரானிய மொழியில் முன்மொழியப்பட்ட அடி மூலக்கூறுகள் பிம்ஏசி நாகரிகத்தில் உள்ளது. இது பிஎம்ஏசியின் அசல் மொழியைக் கொண்டு அடையாளம் காண முடியும். மேலும், லுபோட்ஸ்கி கூற்று படி, அதிக எண்ணிக்கையிலான சொற்களை ஒரே மொழியிலிருந்து கடன் வாங்கியதை சுட்டிக்காட்டுகிறார். அவை இந்தோ-ஆரிய மொழியில் மட்டுமே சான்றளிக்கப்பட்டுள்ளன, எனவே வேத சமஸ்கிருதத்தில் ஒரு அடி மூலக்கூறுக்கான சான்றுகள். இந்தோ-ஆரிய மொழி பேசுபவர்கள் அநேகமாக தெற்கு-மத்திய ஆசியாவின் இயக்கத்தின் முன்னணியை உருவாக்கியுள்ளதாகவும், ஈரானில் நுழைந்த பல பிஎம்ஏசி கடன் வார்த்தைகள் இந்தோ-ஆரியன் மூலம் மத்தியஸ்தம் செய்யப்பட்டிருக்கலாம் என்றும் முன்மொழிவதன் மூலம் அவர் இதை விளக்குகிறார். மைக்கேல் விட்செல் கூற்றின் படி, கடன் வாங்கிய சொற்களஞ்சியத்தில் விவசாயம், கிராமம் மற்றும் நகர வாழ்க்கை, தாவரங்கள் மற்றும் விலங்கினங்கள், சடங்கு மற்றும் மதம் ஆகியவை அடங்கும். எனவே நகர்ப்புற நாகரிக உலகில் இந்தோ-ஈரானிய மொழி பேசுபவர்களின் பழக்கத்திற்கு ஆதாரங்களை வழங்குகிறது.
குதிரைகள்
பிஎம்ஏசி வளாகத்தின் கோனூர் தொல்லியல் நகரத்தின் கல்லறை எண் 3200 இல் நடந்த அகழ்வாராய்ச்சியில், கிமு 2,200 ஆண்டின் முதல் காலகட்டத்திய குதிரை எலும்புக்கூடுகள் கண்டுபிடிக்கப்பட்டது. தொல்பொருள் ஆய்வாளர் ஜூலியோ பெண்டசு-சர்மியெண்டோ மற்றும் என். ஏ. துபோவாவின் (2015) கட்டுரையைப் பற்றி குறிப்பிடுகையில், "வெண்கல பட்டைகளால் சுற்றப்பட்ட சக்கரங்கள்" மற்றும்  குதிரையும் வண்டியும் சிந்தாஷ்டா கலாச்சாரத்தின் ஒத்த அடக்கங்களுக்கு "ஒன்றரை நூற்றாண்டுக்கு முந்தையவை" என்று கருதுகிறார். குதிரை சேணம் கொண்ட ஒரு கல் சிலை, ராயல் நெக்ரோபோலிஸில் புதைக்கப்பட்ட எண் 3210 இல் கண்டுபிடிக்கப்பட்டது. மற்றும் புதைக்கப்பட்டதில் ஒரு குதிரையின் உடலின் பாகங்கள கண்டுபிடிக்கப்பட்டது.
தொல்லியல் களங்கள்
ஆப்கானித்தானில்:
துருக்மேனிஸ்தானில்:
உஸ்பெகிஸ்தானில்:
வெளி இணைப்புகள்
பகுப்பு:நடு ஆசியா பகுப்பு:ஆப்கானித்தான் பகுப்பு:உசுபெக்கிசுத்தான் பகுப்பு:துருக்மெனிஸ்தான் பகுப்பு:ஆப்கானித்தானின் தொல்லியல் களங்கள் பகுப்பு:தஜிகிஸ்தான்
மூலங்குடி மீனாட்சி சுந்தரேசுவரர் கோயில்
மூலங்குடி மீனாட்சி சுந்தரேசுவரர் கோயில் புதுக்கோட்டை மாவட்டத்தில் உள்ள சிவன் கோயிலாகும்.
அமைவிடம்
இக்கோயில் புதுக்கோட்டை மாவட்டத்தில் பொன்னமராவதி அருகில் அமைந்துள்ளது.
இறைவன், இறைவி
இக்கோயிலின் மூலவராக சுந்தரேசுவரர் உள்ளார். இறைவி மீனாட்சி அம்மன் ஆவார். கோயிலின் மரம் வில்வம் ஆகும்.
அமைப்பு
மூலவருக்கு முன்பு காணப்படுகின்ற நந்தியின் பின்புறமாக நின்று கொண்டு இறைவனைக் காணும்போது சிவனின் நெற்றிக்கண் தெரிவது போல காணப்படும். அவ்வாறே முன்புறம் நின்று பார்க்கும்போது வில்வ மரத்தைக் காணமுடியும். வில்வ மரத்தருகே நின்று பார்க்கும்போது மூலவரின் திருமேனியை அழகாகக் காணலாம். இக்கோயிலில் துர்க்கையம்மனுக்கு தனி சன்னதி உள்ளது. பொதுவாக அனைத்து சிவன் கோயில்களிலும் துர்க்கையம்மன் சன்னதி சிவபெருமானுக்கு இடது புறம் காணப்படும். ஆனால் இக்கோயிலில் வலப்புறம் அமைந்துள்ளது. இங்குள்ள துர்க்கையம்மன் 18 கரங்களில் ஆயுதங்களை ஏந்திய நிலையில் காணப்படுகிறார். 3 சூலை 2017 அன்று இக்கோயிலின் குடமுழுக்கு நடைபெற்றுள்ளது. 2016இல் துர்க்கா ஹோமம் இங்கு நடைபெற்றது.
திருவிழாக்கள்
மகா சிவராத்திரி, நவராத்திரி, சித்திரா பௌர்ணமி உள்ளிட்ட பல விழாக்கள் இக்கோயிலில் கொண்டாடப்படுகின்றன.
மேற்கோள்கள்
பகுப்பு:புதுக்கோட்டை மாவட்டத்திலுள்ள சிவன் கோயில்கள்
கருசூழ் படலங்கள்
பறவைகள், ஊர்வன, மற்றும் பாலூட்டிகளில் நான்கு செந்தரக் கருசூழ் படலங்கள் உள்ளன. அவை, நுகம் சுற்றியுள்ள நுகப்பை,  கருவைச் சுற்றி அதைத் தாங்கும் பனிக்குடம், கருக்கழிவைத் தேக்கிவைக்கும் கருக்கழிவுப் படலம், (இது மேலும், வளிமப் பரிமாற்றத்துக்கும் புறவோட்டில் இருந்து கால்சியத்தை உறிஞ்சவும் உதவுகிறது.)கருப்பைப் புறணி என்பனவாகும். கருப்பைப் புறணி முன்கூறிய அனைத்தையும் சூழ்ந்தமைகிறது. இது முட்டை உருவாகும் நிலையில் கருக்கழிவுப் படலத்தோடு இணைந்து மூச்சுயிர்க்கவும்கழிவுநீக்கவும் உதவும் கருப்புறணிக் கழிவுப் படலமாக மாறிவிடுகிறது.
பூச்சியின் கருசூழ் படலங்களாக, முகைப்புறணிக்கலங்களில் இருந்து உருவாகும் ஊனீர்ப் படலம், பனிக்குடக் குழி(இதன் வெளிப்பாடு செர்க்நல்ட் மரபனால் கட்டுபடுத்தப்படுகிறது), நுகப்பை ஆகியன அமைகின்றன.
மாந்தரிலும் பாலூட்டிகளிலும் இவை கருக்குழவிப் படலங்கள் எனப்படுகின்றன.
மேற்கோள்கள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:முளையவியல்
காளி பெயின்
காளி பெயின் (Kali Bein) இந்திய பஞ்சாபில் உள்ள ஒரு சிற்றோடை. இது பியாஸ் ஆறும் சத்லஜ் ஆறும் சேருமிடத்தில் அவற்றுடன் கலக்கிறது. காளி பெயினில் குளித்த பின்னர் குரு நானக் ஞானமுக்தி பெற்றதாக நம்பப்படுகிறது. இந்தியாவின் பசுமைப் புரட்சியின் விளைவாக மாசடைந்த காளி பெயின், 2000 களில் பல்பீர் சிங் சீச்செவாலின் தலைமையில் மேற்கொள்ளப்பட்ட பெருமுயற்சியால் சுத்தமாக்கப்பட்டு புத்துயிர்ப்பு பெற்றது.
மேற்கோள்கள்
பகுப்பு:பஞ்சாப் (இந்தியா) ஆறுகள்
லூசி உம்மன்
லூசி உம்மன் (Lucy Oommen) இந்தியாவின் கேரள மாநிலத்தைச் சேர்ந்த மகளிர் மருத்துவ நிபுணராவார் புது தில்லியிலுள்ள புனித சிடீபன்  மருத்துவமனையில் இந்திய வம்சாவளியின் முதல் மருத்துவ இயக்குனராக பணி புரிந்தார். யாக்கோபு உம்மன் ஆலிசு ஆகிய சகோதரிகள் கொண்ட ஏழைக்குடும்பத்தில் பி.கே. உம்மன், கோச்சம்மா தம்பதியருக்கு மகளாக லூசி பிறந்தார். வேலூரிலுள்ள கிரித்துவ மருத்துவ கல்லூரி மற்றும் மருத்துவமனையில் லூசி மருத்துவத்தில் பட்டம் பெற்றார். 1942 ஆம் ஆண்டு புது தில்லி புனித சிடீபன் மருத்துவமனையில் அறுவை சிகிச்சை நிபுணராகப் பணியில் சேர்ந்தார். பின்னர் மருத்துவர் மோரிசிடமிருந்து கண்காணிப்பாளராக பொறுப்பேற்றார்.
சாதனைகள்
புனித சிடீபன் நிறுவனத்தின் இயக்குநராகப் பதவி வகித்த முதல் இந்தியர் என்ற சிறப்புக்கு உரியவரானார். 1988 ஆம் ஆண்டு பணி ஓய்வு பெறும் வரை அந்தப் பதவியை வகித்தார். இந்தியாவின் நான்காவது உயரிய குடிமக்கள் விருதான பத்மசிறீ விருது 1977 ஆம் ஆண்டு லூசிக்கு வழங்கப்பட்டது. தாய் மற்றும் குழந்தை பராமரிப்பில் சிறந்து விளங்கியதற்காக புனித சிடீபன் மருத்துவமனையும் 2005 ஆம் ஆண்டில் மருத்துவர் லூசி உம்மன் விருதை உருவாக்கி வழங்கியது  புதுதில்லியில் உள்ள பிரபல மகளிர் மருத்துவ நிபுணர் சாரதா ஜெயினுக்கு முதல் மருத்துவர் லூசி உம்மன் விருது வழங்கப்பட்டது. சாரதா தொடங்கிய சமூகப் பணி உட்பட மகப்பேறியல் மற்றும் மகளிர் மருத்துவத்தில் பணியாற்றியதற்காக அவருக்கு இவ்விருது வழங்கப்பட்டது. மருத்துவர் லூசி தனது கல்லூரி காலத்தின் போது அந்த ஆண்டிற்கான தங்கப் பதக்கம் வென்றார். இவரது மரணத்திற்குப் பிறகு, புனித சிடீபன் மருத்துவமனை லூசியின் பெயரை மருத்துவமனையின் ஒரு பிரிவுக்கு சூட்டியது. இப்போது அப்பிரிவு மருத்துவர் லூசி உம்மன், தாய் மற்றும் குழந்தை மருத்துவத் தொகுதி என்ற பெயரால் அழைக்கப்படுகிறது.
பங்களிப்புகள்
புனித சிடீபன் மருத்துவமனை 140 படுக்கைகள் கொண்ட ஒரு மகப்பேறு மருத்துவமனையிலிருந்து 450 படுக்கைகளைக் கொண்ட ஒரு பொது மருத்துவமனையாக வளர்ச்சி கண்டதற்கு லூசியின் பங்களிப்புகள் முக்கியத்துவம் பெறுகின்றன. லூசி நோயாளிகளின் நலச் சங்கம் என்ற ஒரு நிறுவனத்தையும் உருவாக்கினார். இந்நிறுவனம் நோயாளிகளுக்கு இலவசமாக ஆதரவளிக்கும் குழுவாகும். லூசி இந்தியப் பிரதமர் இந்திரா காந்தியின் தனிப்பட்ட மருத்துவராகவும் இருந்தார்.
உம்மன் தனது வாழ்நாள் முழுவதும் திருமணம் செய்து கொள்ளாமல் ஒரு கன்னியாகவே வாழ்ந்து முடித்தார். முதுமை காரணமாக பார்க்கென்சிசு நோயால் மார்ச் 2002 ஆம் ஆண்டு இறந்தார்.
மேற்கோள்கள்
பகுப்பு:கேரளப் பெண் அறிவியலாளர்கள் பகுப்பு:மலையாள நபர்கள் பகுப்பு:2002 இறப்புகள் பகுப்பு:பத்மசிறீ விருது பெற்ற மருத்துவத்துறையினர்
வகுடச் சுவடி
வகுடச் சுவடி என்பது ஒரு சித்த மருத்துவ தமிழ் நூல் ஆகும். கை நாடியையும், பிற வழிமுறைகளை பயன்படுத்தி நோயறியும் வழிகளை இந்த நூல் விளக்குகிறது. இந்த நூலை சீகன்பால்க் 1708 ஆம் ஆண்டு டென்மார்க்கு அனுப்பி உள்ளார். எனவே இதன் காலம் இதற்கு முந்தியது.
மேற்கோள்கள்
பகுப்பு:சித்த மருத்துவ தமிழ் நூல்கள்
மு. சுப்பிரமணி
'''மு. சுப்பிரமணி''' (பிறப்பு: 1961) என்பவர் ஒரு தமிழக எழுத்தாளர். திண்டுக்கல் மாவட்டம், ஆத்தூர் எனும் ஊரில் பிறந்த இவர் தற்போது நெய்வேலி பழுப்பு நிலக்கரி நிறுவனத்தில் பணியாற்றி வருகிறார். கவிதை, சிறுகதை, மொழிபெயர்ப்பு நூல்களை எழுதியுள்ளார். புதுவை வானொலியில் இவரது கவிதைகள், சிறுகதைகள் ஒலிபரப்பப்பட்டுள்ளன. “திசை எட்டும்” எனும் மொழிபெயர்ப்புக் காலாண்டிதழின் ஆலோசனைக்குழு உறுப்பினராகவும் உள்ளார். இவர் எழுதிய “அடோல்ஃப் ஹிட்லரின் வாழ்வும் மரணமும்” எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டுக்கான சிறந்த நூல்களில் பிறமொழிகளில் இருந்து தமிழாக்கம் செய்யப்படும் நூல்கள் எனும் வகைப்பாட்டில் பரிசு பெற்றிருக்கிறது.
ஆதாரம்
பகுப்பு:தமிழக எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:1961 பிறப்புகள் பகுப்பு:திண்டுக்கல் மாவட்ட நபர்கள்
அ. இராகவன்
right|thumb|216px|சாத்தான்குளம் அ.இராகவன் சாத்தான்குளம் அருணாசலக் கவிராயர் இராகவன் (ஏப்ரல் 22, 1902 - 1981), நுண்கலை ஆய்வாளர், வல்லுனர், எழுத்தாளர், ஆசிரியர். சுயமரியாதை இயக்கம், இடதுசாரி இயக்கம், இஸ்லாமிய மக்கள் மீதான ஈடுபாடு, பெண் கல்விக்கான பள்ளிகள் ஆகியவற்றில் தன்னை அடையாளப்படுத்திக் கொண்டவர்; சிப்பிகள், சங்குகள், படிமங்கள், விளக்குகள், இசை கருவிகள், கப்பல் தொடர்பான பொருட்கள் மற்றும் வரைபடங்கள், ஆடைகள், மூலிகைகள் இவை தொடர்பான விவரங்கள், படங்கள், பொருட்கள் ஆகியவற்றைச் சேகரிப்பதில் மிகுந்த ஆர்வமுடையவர்; இராகவன், தமிழ்நாட்டில் மிக அதிகமாக பழங்காசுகள் சேகரித்தவர்.
வாழ்க்கைக் குறிப்பு
இன்றைய தூத்துக்குடி மாவட்டம், சாத்தான்குளத்தில் அருணாசலக் கவிராயர் ஆவுடையம்மாள் தம்பதிகளின் மகனாக 1902 ஏப்ரல் 22 அன்று பிறந்தவர் இராகவன். ஆசிரியப் பயிற்சி பெற்று 1924 முதல் 1930 வரை சாத்தான்குளத்தில் ஆசிரியராகப் பணியாற்றினார். இக்காலங்களில் பெரியார், கா. சுப்பிரமணிய பிள்ளை, திரு.வி.க., பா. தாவூத்ஷா ஆகியவர்களோடு இவருக்கு நெருக்கமான உறவு இருந்தது. சுயமரியாதை இயக்கத்தில் ஈடுபாட்டோடு செயல்பட்டார்.
1930-இல் ஈரோட்டில் நிறுவப்பெற்ற பகுத்தறிவு நூற்பதிப்புக் கழகத்தின் அமைச்சராகப் பொறுப்பேற்றார். இவரது மேற்பார்வையில் குடியரசுப் பதிப்பகம் இருபதுக்கு மேற்பட்ட நூல்களை வெளியிட்டது. 1935இல் இராகவனது "பெண்ணுரிமையும் மதமும்" என்ற சிறு நூல் வெளிவந்தது. மதங்கள், பெண்களை எவ்வாறு நடத்துகின்றன என்ற விவாதத்தை முதன்முதலில் இந்நூல் முன் வைத்தது. மறுமணம், காதல்மணம், சொத்துரிமை, விவாகரத்து, குழந்தைமண மறுப்பு போன்றவை குறித்தும் இந்நூலில் மிக விரிவாக எழுதியுள்ளார். இராகவனது "கடவுளை நிந்திக்கும் கயவர்கள் யார்?" என்ற நூலில் "கடவுளர் கதைகள்" எவ்வகையில் மூட நம்பிக்கைகளைப் பரப்புகின்றன என்பது குறித்து கூறியுள்ளார். இராகவன் எழுதப்பட்ட நூல்கள் தமிழர்களின் புழங்குபொருள் பண்பாட்டை அறிவதற்கு உதவுகின்றன.
தமிழர் பண்பாட்டு வரலாறு, கலை வரலாறு, தொழில்நுட்ப வரலாறு, தொல்பொருள் ஆய்வு வரலாறு ஆகிய துறைகளில் ஆய்வுசெய்து விரிவாக நூல்கள் எழுதியவர். கலைத்துறையில் 20 ஆண்டுகளாக தொடர்ந்து நூல்களை எழுதியவர்.
மேற்கோள்களும் குறிப்புகளும்
பகுப்பு:தமிழக எழுத்தாளர்கள் பகுப்பு:நாட்டுடைமை நூல்களின் ஆசிரியர்கள் பகுப்பு:1902 பிறப்புகள் பகுப்பு:1981 இறப்புகள் பகுப்பு:தூத்துக்குடி மாவட்ட நபர்கள்
தர்மா பள்ளத்தாக்கு
தர்மா பள்ளத்தாக்கு (Darma Valley) என்பது இந்தியாவின் உத்தராகண்டம் மாநிலத்தின் பிதெளரகட் மாவட்டத்தில் உள்ள இமயமலை பள்ளத்தாக்கு ஆகும். இந்த பள்ளத்தாக்கு உத்தரகாண்டின் கிழக்குப் பகுதியில் குமாவுன் பிரிவில் அமைந்துள்ளது.
தர்மா பள்ளத்தாக்கு தர்மா நதியால் உருவாகிறது (தர்ம யாங்க்தி மற்றும் தர்ம கங்கா என்றும் அழைக்கப்படுகிறது). இது மற்ற இரண்டு பள்ளத்தாக்குகளுக்கு இடையில் அமைந்துள்ளது. கிழக்கில் குத்தி யாங்க்டி பள்ளத்தாக்கும் மேற்கில் லஸ்ஸர் யாங்க்டி பள்ளத்தாக்கும் அமைந்துள்ளன. தர்மா பள்ளத்தாக்கு கங்காச்சல் துராவால் லாசர் பள்ளத்தாக்குடன் இணைக்கிறது மற்றும் சின்லா கணவாய் மற்றும் நமா கணவாய் மூலம் குத்தி பள்ளத்தாக்குடன் இணைக்கிறது.
தர்மா ஆறு
தர்மா ஆறு சீன-இந்திய எல்லையில் உள்ள தாவே கிராமத்திற்கு அருகில் தொடங்கி தெற்கு நோக்கிப் பாய்கிறது. திடாங்கில் இது லாசர் யாங்க்டியுடன் இணைகிறது மற்றும் தவகாட்டில் காளி ஆற்றுடன் சேரும் வரை தௌலிகங்கா என்று அழைக்கப்படுகிறது. தர்மா பள்ளத்தாக்கில் ஆர்க்கிட் உட்பட வளமான தாவரங்கள் உள்ளன. பஞ்சசூலி கிழக்கு பனிப்பாறைகளிலிருந்து வெளியேறும் நியுலி யாங்டி என்ற ஆறு துக்டு-டந்து கிராமங்களில் தௌலி கங்கையில் பாய்கிறது. மந்தாப் நதி, சேலாவில் தௌலியுடன் இணைகிறது.
வாழ்விடம்
தர்மா பள்ளத்தாக்கில் 1000க்கும் குறைவான மக்கள்தொகை கொண்ட சுமார் 12 கிராமங்கள் உள்ளன. கிராமவாசிகள் கால்நடை வளர்ப்பவர்களாகவும் வியாபாரிகளாகவும் உள்ளனர். பள்ளத்தாக்கில் உள்ள நிலத்தில் பொதுவான நெளிகோதுமை (பாகோபிரம் எசுகுலெண்டம்) மற்றும் உருளைக்கிழங்கு பயிரிடப்படுகிறது. 1970களின் இடம்பெயர்வுக்குப் பிறகு, பயிரிடப்பட்ட நிலம் முந்தைய அளவின் 25% ஆகக் குறைந்துவிட்டது.
மலையேற்றம்
தர்மா பள்ளத்தாக்கு பகுதியில் மலையேற்றம் முன்பு தடைசெய்யப்பட்டது. இப்போது ஒரு நாள் உள்நாட்டு நுழைவு அனுமதிச் சீட்டு அனுமதியுடன் பஞ்சசூலி அல்லது மியோலா பனிப்பாறைக்கு மலையேற்றம் அனுமதிக்கப்படுகிறது. மற்ற பகுதிகளுக்குக் கூடுதல் அனுமதிகள் தேவைப்படலாம். சீன-இந்திய எல்லை இன்னும் பதற்றமான பகுதியாக உள்ளது.
வெளி இணைப்புகள்
பகுப்பு:உத்தராகண்டம்
மலேசிய அரசியலமைப்பு திருத்தம் 2022
மலேசிய அரசியலமைப்பு திருத்தம் 2022
இந்தச் சட்டம் 1963-ஆம் ஆண்டின் மலேசிய ஒப்பந்தத்தை (Malaysia agreement of 1963) (MA63) முறையாகச் செயல் படுத்துவதை நோக்கமாகக் கொண்டது. இந்தச் சட்டச் திருத்தம், 2021 டிசம்பர் 14-ஆம் தேதி, மலேசிய நாடாளுமன்றத்தின் மக்களவையில் (Dewan Rakyat) ஒருமனதாக நிறைவேற்றப்பட்டது.
பின்னர் 2022 பிப்ரவரி 11-ஆம் தேதி, மலேசிய மாமன்னரின் ஒப்புதலைப் பெற்ற பிறகு (Royal Assent) இந்தச் சட்டம் நடைமுறைக்கு வந்தது.
பொது
2019-ஆம் ஆண்டில், அப்போதைய பாக்காத்தான் ஹரப்பான் (Pakatan Harapan) கூட்டணி அரசாங்கம்; மலேசிய அரசியலமைப்பில் (Constitution of Malaysia) இதே போன்ற ஒரு திருத்தம் செய்யப் படுவதற்கு முன்மொழிவு செய்தது.
அந்த முன்மொழிவு ஏற்றுக் கொள்ளப்பட்டு இருந்தால், சபா, சரவாக் மாநிலங்கள் மலேசியாவின் தொகுதிப் பிரதேசங்கள் என வரையறுக்கும் 1963-ஆம் ஆண்டின் மலேசிய ஒப்பந்தப் பதிவுகளின் 1 (2)-ஆவது பிரிவைத் திருத்தம் செய்ததாக அமைந்து இருக்கும். (The proposal would have amended Article 1(2) to restore its 1963 wording defining Sabah and Sarawak as constituent territories of Malaysia.)
சபா சரவாக் பிரச்சினைகள்
மலேசிய நாடாளுமன்றத்தின் பெரும்பான்மையான உறுப்பினர்கள் அந்த முன்மொழிவை ஆதரித்தாலும், அரசியலமைப்புத் திருத்தத்தை நிறைவேற்றுவதற்குத் தேவையான 2/3 பெரும்பான்மை (2/3rds majority required to pass a constitutional amendment) கிடைக்கவில்லை. அதனால் அந்தத் திருத்தம் (மசோதா) தோல்வி அடைந்தது.
பாக்காத்தான் ஹரப்பான் அரசாங்கத்தின் வீழ்ச்சிக்குப் பின்னர்; இரண்டு ஆண்டுகளுக்குப் பிறகு, 2021 செப்டம்பர் 16-ஆம் தேதி, பிரதமர் இஸ்மாயில் சப்ரி யாகோப், 1963-ஆம் ஆண்டு மலேசிய ஒப்பந்தம் தொடர்பான சபா சரவாக் பிரச்சினைகள் (Issues relating to Sabah and Sarawak on Malaysia Agreement 1963); ஒரு சிறப்பு மன்றத்தின் மூலமாகக் கவனிக்கப்படும் என அறிவித்தார்.
நாடாளுமன்றத்தில் மசோதா
அதன் பின்னர், சபா சரவாக் பிரச்சினைகள் தொடர்பான பேச்சுவார்த்தைகள் நடைபெற்றன. அவற்றுக்கு பிரதமர் இஸ்மாயில் சப்ரி யாகோப் தலைமை தாங்கினார். அந்தப் பேச்சுவார்த்தைகளில் சபா, சரவாக் முதலமைச்சர்கள் மற்றும் மலேசிய அமைச்சரவையைச் சேர்ந்த எட்டு அமைச்சர்கள் கலந்து கொண்டனர்.
அதைத் தொடர்ந்து 2021 அக்டோபர் 19-ஆம் தேதி, பிரதமர் துறை அமைச்சர் (சபா மற்றும் சரவாக் விவகாரங்கள்) மேக்சிமஸ் ஓங்கிலி (Maximus Ongkili) ஒரு மசோதா நாடாளுமன்றத்தில் தாக்கல் செய்யப்படும் என்று அறிவித்தார். 1963-ஆம் ஆண்டு உருவாக்கப்பட்ட மலேசிய ஒப்பந்தம் (Malaysia Agreement 1963); திருத்தம் செய்யப்படுவதற்கு சிறப்பு மன்றம் ஒப்புக் கொண்டால், மலேசிய அரசியலமைப்பின் 1(2) மற்றும் 160(2) சட்டப் பிரிவுகளின் (Articles 1(2) and 160(2) of the Federal Constitution); திருத்தம் தொடர்பான மசோதா தாக்கல் செய்யப்படலாம் என்றும் அறிவித்தார்.
ஆழ்கடல் மீன்பிடி உரிமங்கள்
2021 அக்டோபர் 19-ஆம் தேதி நடந்த அதே கூட்டத்தில், சபா மற்றும் சரவாக் மாநில அரசாங்கங்களுக்கு ஆழ்கடல் மீன்பிடி உரிமங்களை (Deep Fishing Licences) வழங்குவதற்கான அதிகாரத்தை வழங்க சிறப்பு மன்றம் ஒப்புக்கொண்டது. இதற்கு முன்னர், ஆழ்கடல் மீன்பிடி உரிமம் வழங்குவதற்கு புத்ராஜெயா மத்திய அரசு சரவாக் மாநில அரசிற்கு தடை விதித்து இருந்தது.
இறுதியாக 2021 நவம்பர் 3-ஆம் தேதி, பிரதமர் துறை அமைச்சர் (சட்டம் மற்றும் நாடாளுமன்ற விவகாரங்கள்) வான் சுனைடி துவாங்கு ஜாபார் (Wan Junaidi bin Tuanku Jaafar) அவர்களால் அந்தச் சட்டத் திருத்தங்கள் நாடாளுமன்றத்தில் தாக்கல் செய்யப்பட்டன. அந்தச் சட்டத் திருத்தங்கள் நான்கு மாற்றங்களைக் கொண்டிருந்தன:
சட்டத் திருத்தம்
2021 டிசம்பர் 14-ஆம் தேதி, 6 மணிநேர விவாதத்திற்குப் பிறகு, மலேசிய நாடாளுமன்றத்தில் முன்மொழியப்பட்ட திருத்தம்; 199 நாடாளுமன்ற உறுப்பினர்களின் ஆதரவுடன் ஒருமனதாக நிறைவேற்றப்பட்டது. மேலும் 21 நாடாளுமன்ற உறுப்பினர்கள் வாக்களிக்கவில்லை. இந்தச் சட்டம் 2022 பிப்ரவரி 11-ஆம் தேதி முதல் அமலுக்கு வந்தது.
2022 பிப்ரவரி 15-ஆம் தேதி சரவாக் மாநில சட்டமன்றம் அதன் மாநில அரசியலமைப்பில் சில திருத்தங்களை நிறைவேற்றியது. சரவாக் முதலமைச்சர் (Chief Minister) எனும் மாநிலத்தின் அரசாங்கத் தலைவரின் பதவி; பிரதமர் (Premier of Sarawak) என மாற்றம் செய்யப்பட்டது.
மேலும் கண்க
பகுப்பு:மலேசிய அரசியலமைப்பு பகுப்பு:மலேசிய அரசு பகுப்பு:மலேசியாவில் சட்டம்
மூன்று தலைமுறை மனித உரிமைகள்
மூன்று தலைமுறைகள் மனித உரிமைகள் என்பது செக் நீதியாளர் Karel Vasak அவர்களால் 1977 ம் ஆண்டு மனித உரிமைகள் பற்றி முன்வைக்கப்பட்ட ஒரு முக்கிய கருத்துரு ஆகும். இது மேற்குநாடுகளில் வழக்கூன்றி வந்த உரிமைகள் பற்றிய ஒரு பார்வை ஆகும். மனித உரிமைகள் பற்றி உலக மனித உரிமைகள் சான்றுறை இப்பாகுபாட்டை முன் வைக்கவில்லை. இரண்டாம், மூன்றாம் தலைமுறை மனித உரிமைகள் தொடர்பாக கடுமையான விமர்சனங்கள் உள்ளன.
மூன்றாம் தலைமுறை மனித உரிமைகள்:
பகுப்பு:மனித உரிமைகள்
ஆசுக்கர் (மீன்)
வகைப்பாடு
இந்த மீன் இனங்களை முதலில் 1831 ஆம் ஆண்டு, லூயிஸ் அகாசிஸ் (Louis Agassiz) என்பவரால் லோபோடேஸ் ஆஸெல்லாட்டஸ் (Lobotes ocellatus) என விவரிக்கப்பட்டது, அப்போது இந்த இனத்தை கடல் சார்ந்த உயிரினம் தவறுதலாக நம்பப்பட்டது; பின்னாளில் இது அஸ்ட்ரோனோடஸ் (Astronotus) எனும் பேரினத்தின் வகையைச்சார்ந்ததாக அறியப்பட்டது. இந்த இனத்தில் பல இளநிலை மீன்கள் ஒத்திசைவுகளைக் கொண்டிருக்கின்றன: அவைகள், அகாரா கம்ப்ரெஸ்சஸ் (''Acara compressus), அகாரா ஹைப்போஸ்ட்டிகா, (Acara hyposticta), அஸ்ட்ரோனாட்டஸ் ஆஸெல்லாட்டஸ் ஸீப்ரா (Astronotus ocellatus zebra), மற்றும் அஸ்ட்ரோனாட்டஸ் ஆர்பிகுலடஸ் (Astronotus orbiculatus) போன்றவைகள் ஆகும்.
விளக்கம்
இந்த வகை மீன்கள், சுமார் 45 சென்டிமீட்டர் நீளமும் (18 அங்குலம்), மற்றும் 1. 6 கிலோகிராம் (3.5 எல்பி) எடை வரையும் வளரக்கூடியதாக, அகந்த்நாத்தஸ் ஆஸெல்லாட்டஸ் (Acanthognathus ocellatus) உதாரணங்கள் அறிவிக்கப்பட்டுள்ளன. காடார்ந்த பகுதிகளில் பிடிக்கப்படும் இவ்வகை இனங்கள், பொதுவாக இருண்ட வால் பகுதியும்  மற்றும் முதுகு துடுப்பு கீழ் மஞ்சள் வளைய புள்ளிகள் அல்லது பொட்டுக்கண்  (Ocelli) போன்ற வண்ணம் பூசப்பட்டு காணப்படும். மேலும் இந்த இனங்கள் அதன் நிறத்தை துரிதமாக மாற்றியமைக்கின்றன, இவற்றில் தனித்துவமான சடங்குகள் மற்றும் பிராந்தியங்களுடனான யுத்த நடத்தைகளை உருவாக்குவதற்கான ஒரு பண்புகளாக உள்ளது. இளம் ஆசுக்கர் மீன்கள், முதிர்ந்த மீன்களிடமிருந்து வேறுபட்ட வண்ணங்களைக் கொண்டிருக்கும், வெள்ளை மற்றும் செம்மஞ்சள் நிறங்களில் அலை அலையுடன் கூடிய பட்டைகளும், மற்றும் தலைப்பகுதிகளில் கட்டுக்கட்டான கோடுகளிடப்பட்டு காணப்படும்.
பரவல் மற்றும் வாழிடம்
இந்த அகந்த்நாத்தஸ் ஆஸெல்லாட்டஸ் இனங்கள், பெரு, எக்குவடோர், கொலம்பியா, பிரேசில், மற்றும் பிரெஞ்சு கயானா ஆகிய நாடுகளை பூர்வீகமாகக் கொண்டுள்ளது. மேலும் அமேசான் படுகை, அமேசான் ஆறு, புட்டுமயோ ஆறு (Putumayo River), இரியோ நெக்ரோ (அமேசான்) (Rio Negro (Amazon), சோலிமோஸ் ஆறு (Solimões River), உகாயலி ஆற்று (Ucayali River) நீரோட்ட அமைப்புகள், மற்றும் ஓயாபோக் ஆற்றின் (Oiapoque River) வடிகாலமைப்பு வாழிடமாக கொண்டுள்ளது. இந்த இனங்கள் வழக்கமாக அதன் இயற்கை சூழலில் மெதுவாக நகரும் வெள்ளை நீர் வாழ்விடங்கள் ஏற்படுத்துகின்றன, மேலும் மூழ்கிய கிளைகளின்கீழ் தங்குமிடம் காணப்படுகிறது. இவ்இனங்கள், குளிரான நீர், மற்றும் வெப்பநிலையில் அதன் தாங்க முடியாத வரம்புகளைக் கொண்டுள்ளது, குறைந்த மரண எல்லை 12. 9 பாகை செல்சியசு (55.22 டிகிரி பாரன்ஹீட்) ஆகும்.
பிராந்திய நடத்தை
ஆசுக்கர் பெரும்பாலும் மீன்வள பரப்பிற்கு இடமளிப்பதோடு, மீன்பிடிக்கும் ஏரி அல்லது ஏரிக்குள் புதிதாக நிறுவப்பட்ட பிரதேசத்தில் மற்ற மீன்களைக் கடக்கும்போது மிகவும் கடுமையாக நடந்துகொள்ளும். அதன் சுற்றுப்புறத்தின் அடிப்படையில் மீன் அளவு மற்றும் வன்தாக்கம் பொறுத்து பிரதேசத்தின் அளவு மாறுபடுகிறது. மேலும் இந்த மீன் வகை ஒருமுறை தன் பிரதேசத்தை நிறுவிவிட்டால், பிற மீன்களை துரத்துவதன் மூலம் அது தீவிரமாக பாதுகாக்கும்.
டேவிட் முடென்டெரா
வெளி இணைப்பு
டேவிட் முடென்டெரா - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 13 2011.
பகுப்பு:சிம்பாப்வே துடுப்பாட்ட வீரர்கள் பகுப்பு:1979 பிறப்புகள் பகுப்பு:வாழும் நபர்கள்
புத்தளம் அஞ்சல் நாராயணசாமி கோயில்
புத்தளம் அஞ்சல் நாராயணசாமி கோயில் தமிழ்நாட்டில் கன்னியாகுமரி மாவட்டம், புத்தளம் அஞ்சல் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:கன்னியாகுமரி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
டி. மணி
'''டி. மணி''' என்பவர்  ஓர் தமிழ்நாட்டு அரசியல்வாதி ஆவார். இவர்  விளவங்கோடு சட்டமன்ற தொகுதியிலிருந்து,  தமிழ்நாடு சட்டப் பேரவைக்கு 1980,1996 மற்றும் 2001 ஆம் ஆண்டுகளில் மூன்று முறை இந்திய கம்யூனிஸ்ட் கட்சி (மார்க்சிஸ்ட்) வேட்பாளராக போட்டியிட்டு வெற்றி பெற்றார் மணி தன் 88 ஆவது வயதில் உணல் நலப்பாதிப்பால் திருவனந்தபுரத்தில் காலமானார்.
மேற்கோள்கள்
பகுப்பு:கன்னியாகுமரி மாவட்ட நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:7 ஆவது தமிழ்நாடு சட்டமன்ற உறுப்பினர்கள் பகுப்பு:11 ஆவது தமிழ்நாடு சட்டமன்ற உறுப்பினர்கள் பகுப்பு:12 ஆவது தமிழ்நாடு சட்டமன்ற உறுப்பினர்கள்
ரைக்லாவ் வொன் கூன்சு
ரைக்லாவ் வொன் கூன்சு (Rijckloff van Goens) (சூன் 24, 1619 - நவம்பர் 14, 1682) 1678 தொடக்கம் 1681 ஆம் ஆண்டுக் காலப்பகுதியில் ஒல்லாந்தக் கிழக்கிந்தியப் பகுதியில் ஆளுனர் நாயகமாகப் பணியாற்றியவர். இதற்கு முன், 1660 முதல் 1661 வரை இலங்கையில் ஒல்லாந்தர் ஆட்சிக்குட்பட்ட இலங்கையின் ஆளுனராகவும் பணியாற்றியுள்ளார். இவர் தனது இலங்கை, இந்திய அனுபவங்கள் பற்றி விரிவாக எழுதியுள்ளார். ஜாவாவின் சுல்தான் அகுங்கினதும் அவரது வழிவந்தோரினதும் அரண்மனைகளுக்குச் சென்றது தொடர்பான அவரது குறிப்புக்களும் ஜாவாவின் வரலாறு தொடர்பான முக்கிய தகவல்களைத் தருகின்றன.